text: Anklaget for misbrug af døtre
  31 oktober 2011 kl. 07.28
  I alt fire mænd er tiltalt for misbrug af to piger i Vejle. Den ene af dem er pigernes far.
  Skal man tro anklageskriftet lod en far i flere år venner og bekendte dyrke sex med sine to døtre.
  Fra pigerne var helt små blev de brugt til at tilfredsstille andre mænd.
  Mandag begynder sagen ved Retten i Kolding, hvor faren og tre andre mænd skal forklare sig.
  Sagen bringer uhyggelige minder om den såkaldte Tøndersag, der endte med, at faren til to piger i 2007 fik 10 års fængsel for at have misbrugt døtrene.
  Samtidig fik 15 andre mænd domme for også at have forgrebet sig på pigerne med faren tilladelse.
  I den nye sag fra Vejle mener politiet, at i alt fire mænd, heriblandt farens bror, misbrugte de to piger. Den ene af mændene er dog død siden overgrebene skulle have fundet sted.
  
  Betalte med narko
  Det er politiets teori, at faren tog imod enten stoffer eller narko, som betaling for misbruget.
  Det var i enten 2002 eller 2003, at den nu 49-årige far skulle have haft samleje med datteren, der dengang kun var otte eller ni år gammel. Det skulle være sket i et kolonihavehus i Vejle.
  Det var i samme periode, at faren ifølge anklagerne lod de andre mænd udbytte datteren "adskillige gange". Også storesøsteren, der på det tidspunkt var omkring 15 år blev udnyttet af to af mændene.
  Det var først i 2009, at sagen kom til politiets kendskab og faren blev fængslet.
  Sagen skal køre over fire dage i retten.
  